Lourdes Txiki (Donostia)

Lourdes Txiki, baita ere Lourdes Txikiko Santutegia, Donostiako Igeldo herrirako igoeran dagoen debozio gune katolikoa da, Lurdako (frantsesez, Lourdes) Andre Mariaren irudiaren erreplika modu artifizialean egindako kobazulo txiki batean gordetzen duena; horren ondoan, kapera bat dago, kobazulo handiago batean. Donostiako Ondarreta eta Antigua auzoetatik gertu dago.https://sansebastian.me/santuario-de-lourdes-txiki/

 Historia 
Paraje honen historia 1903an hasten da, Arcachondik ihesi zetorren domingotar fraide talde batek inguruan Cool eta Ripoll familiak zuen La Mallorquina etxaldea erosi zuenean. Fraide horiek San Vicente Ferrer ikastegia abiarazi zuten 1903. urtean bertan. Hurrengo urtean, Lurdan Bernadette Soubirous neskatxak Maria ikusi zueneko kobazuloaren kopia bat egin zuten. Tokia ez zen, ordea, gaur egun bezalakoa. Fraide kaputxinoek 1933. urtean lan batzuk egin ondoren, egun dagoen bezala utzi zuten gutxi gorabehera.https://www.diariovasco.com/20080706/san-sebastian/dominica-lourdes-txiki-20080706.html

Egun, kapera aurrean burdinazko banku batzuk eta kandela tokia daude. Kandelak eta oroigarriak saltzen dituen kioskoa ere badago. Bertara joateko, Igeldorako aldapa igotzen hasi eta 200 bat metrora dagoen Errekondo jatetxearen parean, ezkerretara, beherantz doan aldapatxoa hartu behar da. Kapera beste 200 bat metrora dago.

 Ospakizuna 
Otsailaren 11n, Lurdako Ama Birjinaren ospakizuna egiten da bertan, meza entzunez eta otoitz eginez.https://sansebastianlabellaeaso.blogspot.com/2017/03/dejamos-atras-el-mes-de-febrero-y-con.html

 Erreferentziak 

 Ikus, gainera 
 Lurdako santutegia

 Kanpo estekak 

Kategoria:Antiguako eraikinak
Kategoria:Donostiako ibilbideak
Kategoria:1904 Euskal Herrian
Kategoria:Donostiako baselizak
Kategoria:Erreplikak
Kategoria:Donostiako historia
Kategoria:Igeldoko eraikinak